  Майя Бывальцева Россиысь Калык кусыпъёсъя журналистикалэн гильдиез туспуктэмъёсъя «Самобытная Россия» вожвылъяськон ортчытэ. Конкурсэ вань мылкыд карисьёс пыриськыны быгато. Куриськонъёсты кутон 12-тӥ толсурозь мыноз. Со сярысь радъясьлэн нимлыко сайтаз ивортӥзы. Вожвылъяськонлэн ужпумез – кунамы улӥсь калыкъёслэсь лулчеберетсылэсь но йылолъёссылэсь чеберлыксэ возьматон. Ужъёсты куинь ӧръёсъя кутозы: - адямиос – улон-вылон, дӥськут, праздникъёс но йылолъёс пыр пӧртэм выжыысь адямиослэсь туссэс, сямъёссэс возьматон; - арбериос – кунысьтымы калыкъёслэсь лулчеберетсэс но йылолъёссэс возьматӥсь арбериос. Семьялэн реликвиосыз, юртъер котырысь арбериос но тӥрлыкъёс, вашкала дӥськутлэн люкетъёсыз; - Россиысь куазьсуредъёс (пейзаж) – инкуазь но солэн калыкъёсын герӟаськемез. Вашкала гуртъёс, вӧсяськон интыос. Озьы ик пӧйшуръёсты возьматыны луэ, суред вожвылъяськонлэн куронъёсызлы тупа ке. Конкурсэ пыриськон понна куриськонлэсь формазэ, туспуктэмъёслы куронъёсты  шедьтыны луоз. Вожвылъяськонлы йылпумъянъёс 2022-тӥ арын 11 толшоре лэсьтозы. Дунъясьёс котькуд ӧрысь куинь вормисьёсты пусъёзы, эшшо одӥгзэ вотэсын куара сётыса быръёзы. Тодэ вайытом, туэ гужем удмурт дӥсен нылашлэн туспуктэмез «Дети России» вожвылъяськонын вормисьёс пӧлы пыриз.  Тегъёс: Лулчеберет Ижкар Удмуртия йӧскалыклулчеберет вожвылъяськон удмуртъёс йӧслыкъёс туспуктэм  